**Αθήνα**: 24.09.2018

**Αρ. Πρωτ.**: 1099

**ΔΕΛΤΙΟ ΤΥΠΟΥ**

**ΕΣΑμεΑ: Απολογισμ**ός της Ημερίδας του Παρατηρητηρίου Θεμάτων Αναπηρίας της ΕΣΑμεΑ

Πτολεμαΐδα Σάββατο 15 Σεπτεμβρίου 2018



Με μεγάλη επιτυχία ολοκληρώθηκε η ημερίδα του Παρατηρητηρίου Θεμάτων Αναπηρίας της ΕΣΑμεΑ στην Πτολεμαΐδα, το Σάββατο 15 Σεπτεμβρίου, που υλοποιήθηκε στο πλαίσιο του Υποέργου 1 (Π.Ε.5) της Πράξης «Παρατηρητήριο Θεμάτων Αναπηρίας», η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους, και έχει ενταχθεί στο Ε.Π. «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση». Στο κοινό βρέθηκαν πάνω από 200 άτομα που παρακολούθησαν τις παρουσιάσεις των ομιλητών, πολλά στελέχη και μέλη του αναπηρικού κινήματος της περιοχής, το Γενικό Συμβούλιο της ΕΣΑμεΑ, φορείς της Κοζάνης και μέλη της Τοπικής Αυτοδιοίκησης κλπ. Την παρουσίαση των ομιλητών ανέλαβε ο γ. γραμματέας της ΕΣΑμεΑ Ιωάννης Λυμβαίος, ενώ την έναρξη των εργασιών κήρυξε [ο πρόεδρος της ΕΣΑμεΑ Ιωάννης Βαρδακαστάνης, την ομιλία του οποίου μπορείτε να παρακολουθήσετε εδώ](https://www.esamea.gr/multimedia/video-records/3919-15-09-2018-omilia-i-bardakastani-stin-imerida-toy-paratiritirioy-thematon-anapirias-tis-esamea). Όλη η εκδήλωση μεταδόθηκε μέσω live streaming από τις ιστοσελίδες της ΕΣΑμεΑ [www.esamea.gr](http://www.esamea.gr) και του Παρατηρητηρίου <https://www.paratiritirioanapirias.gr/el> και [μπορείτε επίσης να την παρακολουθήσετε στο κανάλι της ΕΣΑμεΑ στο youtube (κλικ).](https://www.youtube.com/watch?v=klFA6qIkW9k&t=3s)

Μιλώντας για το Παρατηρητήριο, ο κ. Βαρδακαστάνης τόνισε, μεταξύ άλλων: "Το "Τίποτα για Εμάς χωρίς Εμάς" δεν είναι απλά ένα σύνθημα. Είναι η κραυγή απόγνωσης των αποκλεισμένων, είναι η ανάγκη συμμετοχής στη ζωή, η ανάγκη να γίνουμε ορατοί, στην πολιτική, οικονομική, κοινωνική διαδικασία, να φύγουμε από το περιθώριο. Είναι βασική προϋπόθεση για να πάψουν τα άτομα με αναπηρία να βρίσκονται στο έλεος και στον οίκτο του κοινωνικού και οικογενειακού τους περιβάλλοντος. Το αναπηρικό κίνημα της χώρας μεθοδικά και συγκροτημένα, μέσα στην κρίση, ταυτόχρονα με την προσπάθεια και τον αγώνα να πραστατέψουμε τα δικαιώματα των ατόμων με αναπηρία, είχαμε και ως επιδίωξη να προχωρήσουμε και να προσπαθήσουμε να γίνουν μεταρρυθμίσεις, για ένα νέο δίκαιο για τα άτομα με αναπηρία. Σε αυτή την προσπάθεια εντάσσεται και η πρωτοβουλία μας για το Παρατηρητήριο. Για να κάνουμε τις πολιτικές για την αναπηρία στην Ελλάδα πιο μετρήσιμες και τα άτομα με αναπηρία ορατά, για να βάλουμε τις βάσεις της επόμενης περιόδου η Ελλάδα να είναι μία χώρα δίκαιη και κανονική. Αντλούμε τη δύναμή μας από την ελληνική κοινωνία και σε αυτήν αναφερόμαστε, να γίνουν τα άτομα με αναπηρία οι πραγματικοί φορείς των δικαιωμάτων και των ονείρων τους".

Την ημερίδα τίμησαν με την παρουσία τους οι κ.κ. Δημητριάδης Δημήτρης, Βουλευτής Κοζάνης, Πάρης Κουκουλόπουλος, τ. Υπουργός, π. Αθανάσιος, Εκπρόσωπος Μητροπολίτη Φλώρινας Πρεσπών & Εορδαίας, Χαμπίπης Δημήτρης, Προϊστάμενος Δ/νσης Διοίκησης Αποκεντρωμένης Διοίκησης Ηπείρου & Δ. Μακεδονίας, Κεχαγιάς Φώτης, Ιωαννίδης Λευτέρης, Δήμαρχος Κοζάνης, Πρόεδρος Περιφερειακού Συμβουλίου Δυτικής Μακεδονίας, Καρακασίδης Δημήτριος, Αντιπεριφερειάρχης Αγροτικής Ανάπτυξης Κοζάνης, Τσότσος Παύλος, Περιφερειακός Σύμβουλος, Γκόλιας Γιώργος, Εκπρόσωπος ΠΕ Κοζάνης, Θεοδοσιάδης Γεώργιος, Εντεταλμένος Σύμβουλος Επικοινωνίας Δ. Εορδαίας - Εκπρόσωπος Δημάρχου Εορδαίας κ. Ζαμανίδη Σάββα, Αβραμίδης Ιωάννης, Αντιδήμαρχος Αμυνταίου, Τσιομπάνου Κατερίνα, «Συμπαραστάτης του Δημότη» Δήμου Κοζάνης, Εμμανουηλίδης Αναστάσιος, Επιλοχίας Υλικού Πολέμου, Τάσσιος Σπυρίδων, Διοικητής Τροχαίας Εορδαίας, Αντωνιάδης Βασίλης, Πρόεδρος Γενικού Νοσοκομείου Καστοριάς, Μόσχου Μόσχος, Πρόεδρος Σωματείου Εργαζομένων ΔΕΗ «Σπάρτακος».

Οι ομιλίες, οι οποίες επισυνάπτονται, ήταν οι κάτωθι:

* «Η Πράξη «Παρατηρητήριο Θεμάτων Αναπηρίας» - Ανάπτυξη και Λειτουργία του Παρατηρητηρίου Θεμάτων Αναπηρίας». Αποστολάκη Νεκταρία - Υπεύθυνη Έργου της Πράξης, Στέλεχος ΕΣΑμεΑ
* «Γιατί χρειαζόμαστε το «Παρατηρητήριο; Η αξία των ερευνητικών δεδομένων και των στατιστικών στην προώθηση των δικαιωμάτων των ατόμων με αναπηρία». Προβή Φανή, Επιστημονικά Υπεύθυνη της Πράξης, Στέλεχος της ΕΣΑμεΑ
* «Παρατηρητήριο και νέες Στρατηγικές για την Αναπηρία». Χριστοφή Μαρίλυ, Τοπογράφος Μηχανικός Εμπειρογνώμονας Προσβασιμότητας
* «Πληροφοριακά συστήματα του Παρατηρητηρίου: Καινοτομία, παραγωγικότητα, επικοινωνία». Μουρούζης Αλέξανδρος, Πληροφορικός Εμπειρογνώμονας Ηλεκτρονικής Προσβασιμότητας



**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).